OpenLLM-France/wikimedia huggingface dataset:
# Aoi Matsuri

Aoi Matsuri (japonieraz: 葵祭) Kyotoko jaialdi xintoista da, hiriko hiru handienen artean dago. Maiatzaren 15ean izaten da. Aoi izenak "malba lorea" esan nahi du.

## Historia

Nihon Shoki liburuak dioenez jaialdia VI mendean sortu zen Kinmei enperadorearen garaian. Honchō getsurei (本朝月令) eta Nenchūgyōji hissho (年中行事秘抄) izkribuek dioetenz eurijasa handiak izan ziren uztak galdu eta izurriteak ekarri zituztenak. Kinmei enperadoreak mezulariak bidali zituen tenpluetara jainkoen aldeko ekintzak egiteko. Tartean zaldi lasterketak antolatu ziren.
Zaldi lasterketen ohitura urterkoa bihurtu zen eta zaldizko arkularitzarako (yabusame) bilakaera izan zuten. Berehala sona handia hartu zuten eta ikusle ugari izaten zituzten. IX mendean Kanmu enperadoreak Kyoto hiriburu bihurtzean Aoi Matsuri jaialdia abiarazi zuen.
Meiji berrezarkuntzan jaialdia bertan behera gelditu bazen ere 1885ean berriz abiatu zuten Kyoto biziberritzeko asmoz. Bigarren Mundu Gerran ere etenaldia izan zuen baina 1953tik aurrera urtero ospatu da.

## Jaialdia

Bi atal ditu; prozesioa eta santutegietako erritualak. Prozesioan Enperadorearen mezularia doa aurrean eta honen atzetik, bi idi-gurdi, lau behi, 36 zaldi eta 600 pertsona Heian Aroko jantziekin. Goizeko 10:30tan Kyotoko jauregi inperialetik abiatu eta Shimogamo santutegira doa eta ondoren Kamigamo santutegira.
Santutegi hauetan enperadorearen mezulariak eta Saiō-Daiek beren erritualak egiten dituzte. Saiō-Dai enperadorearen alaben edo arreben artean aukeratzen da eta hauek dira enperadorearen ordezkariak. Jaialdiaren aurretik Saiō-Daiak hainbat purifikazio zeremonia egin behar ditu.
Egunean zehar zaldi lasterketak eta zaldizkako arkulariek lehiaketak izaten dira.

## Kanpo estekak

* (Japonieraz) Kyoto Shimbun webgunean hainbat bideo daude ikusgai
* Datuak: Q773085
* Multimedia: Aoi Matsuri / Q773085
# Arena Joinville

Arena Joinville, Brasilgo Santa Catarina estatuan dagoen Joinville hirian dagoen erabilera anitzeko estadio bat da . 22.400 lagunentzako tokia du eta Joinville Esporte Clube Brasilgo B Serieko klubaren egoitza da.

## Erreferentziak

* ↑ soccerway.com. arena joinville. .

## Kanpo estekak

* worldstadiums.com - santa catarina - joinville arena
* Datuak: Q4788896
* Multimedia: Arena Joinville / Q4788896
# Arena Manawatu

Arena Manawatu Zeelanda Berriko Palmerston North hirian dagoen errugbi estadio bat da. 2005. urtean zaharberritua izan zen eta 18.000 eserleku ditu.

## Kanpo estekak

* Arena Manawatu estadioaren webgunea (Ingelesez)
* Datuak: Q2860827
* Multimedia: Arena Manawatu / Q2860827
# Arena Po

Arena Po Italiako udalerri bat da. Paviako probintzian kokatuta dago, Lombardia eskualdean. 1.500 biztanle ditu, 22,49 kilometro koadroko azaleran banatuta.

## Mugakideak

Arena Pok honako udalerri hauekin egiten du muga:
Pieve Porto Morone Portalbera San Zenone al Po Stradella Zerbo Bosnasco Spessa Zenevredo Castel San Giovanni

## Kanpo estekak

* Datuak: Q39098
* Multimedia: Arena Po / Q39098
# Arenac konderria (Michigan)

Arenac konderria (ingelesez: Arenac County) Michiganko konderri bat da, Ameriketako Estatu Batuetan. Hiriburua Standish da. 2010eko zentsuaren arabera 15.899 biztanle zituen, Arenac kilometro koadroko azaleran.

## Geografia

Arenac konderriak 1.762,98 kilometro koadro ditu. Horietatik 822,32 ura dira. Beste 940,66 lurra dira. Biztanleria dentsitatea 9,02 da.

## Demografia

2010eko zentsoan bizi ziren 15.899 pertsonetatik 15.456 txuriak edo hispanoak dira. Horietatik hispano edo latino kategorian 225 dira. 29 beltzak edo afroamerikarrak. 183 amerikar natiboak ziren eta 9 Hawaii edo Pazifikoko irletako natiboak. 29 asiarrak ziren. Bestelako arraza bat kategorian 8 biztanle daude. Bukatzeko euren burua arraza bat baino gehiagotan 185 pertsonek kokatzen zuten.

### Biztanleria piramidea
## Kanpo estekak

* Datuak: Q491868
* Multimedia: Arenac County, Michigan / Q491868
# Arenal de Sonabia

Arenal de Sonabia Castro Urdialesko Sonabia auzoan dago, Kantabrian. Candina mendiaren eta Cebollero lurmuturraren gertu dago. Hareatza nudista da, ez dago zainduta eta aparkalekutik jaitsiera txiki bat du.

## Kanpo estekak

* Datuak: Q5703454
# Arena Lviv

Arena Lviv, ukrainieraz Арена Львів, Ukrainako Lviv hiriko futbol estadio bat da. FC Metalist 1925 Kharkiv eta FC Karpaty Lviv taldeen jokalekua da.
2011ko urriaren 29an inauguratu zen eta 34.915 ikusleentzako edukira du.
* Datuak: Q215399
* Multimedia: Arena Lviv / Q215399
# Arenal (Honduras)

Arenal Hondurasko Yoro departamenduko udalerri bat da. 169.3 km²ko azalera du eta 2013ko datuen arabera 5632 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q1647488
# Arena Națională

Arena Națională (euskaraz: «estadio nazional») Errumaniako Bukarest hirian dagoen futbol zelai bat da. 2011ko irailaren 6an inauguratu zen eta 55.600 ikusleentzako edukiera du. Bukaresteko Udalaren jabetzakoa da eta bertan Errumaniako futbol selekzio nazionalak etxeko partiduak jokatu ohi ditu.
Leku honetantxe 2012ko maiatzaren 9an Bilboko Athletic Klubak Euskal Herriko futbol taldeak Atletico Madril taldearen aurka Europa Leagueko finala 3-0 galdu zuen.

## Iruditegia

* Futbol zelaia.

## Kanpo estekak

* Arena Națională estadioaren webgunea (Errumanieraz)
* Datuak: Q338602
* Multimedia: National Arena / Q338602
# Arenales de San Gregorio

Arenales de San Gregorio Ciudad Realgo udalerria da, Mancha Alta eskualdean dagoena.
2009ko urtarrilaren 1eko erroldaren arabera 720 biztanle zituen.

## Ikus, gainera

* Ciudad Realgo udalerrien zerrenda

## Kanpo estekak

* (Gaztelaniaz) udalaren webgunea.
* Datuak: Q533905
* Multimedia: Arenales de San Gregorio / Q533905
# Apollo 10

Apollo 10 Apollo programaren hamargarren hegaldia izan zen.
1969ko maiatzaren 18an jaurti zen, Thomas P. Stafford komandantea, John W. Young eta Eugene A. Cernan barruan zirela. Misio hau aurreko bien konbinaketa izan zen. Izan ere, estreinakoz ilargiratze-modulua Ilargiaren orbitan jarri zen eta bertan beharreko maniobrak burutu ziren. Stafford eta Cernan Snoopy ilargiratze-moduluan kokatu ziren Ilargi gertuko orbitan, aginte- eta zerbitzu-modulua utziz. Bertan Ilargiko orbita eliptikoan kokatzea lortu zuten, euren perilunioa lurrazaletik 10km-ra gelditu zelarik.
Ilargiratze-moduluarekin satelitearen inguruan bigarren eta azken orbita egiten zebiltzala ontziaren kontrola galdu zuten astronautek, zorionez handi gutxira Cernan pilotuak kontrola berreskuratu zuen. Maniobra hau amaitu ostean, astronautek ilargiratze-modulua bertan behera utzi zuten eta Eguzkiaren inguruko orbitara jaurti zuten. Tripulazioak Charlie Brown aginte-moduluan ontziratu ostean, Lurrera abiatu zen.
Misio hau gure satelitean jaitsiera egiteko azken entsegua izan zen. Gainera, ilargiratze-eremuen argazki ugari atera zituzten satelitearen inguruan bete zituzten 31 orbitetan zehar. 1969ko maiatzaren 26an, 192 ordu, 3 minutu eta 23 segundoko hegaldia bete ostean, itsasoratu zen ontzia.

## Kanpo estekak

* Datuak: Q191746
* Multimedia: Apollo 10 / Q191746
# Apolinar Brull

Apolinar Brull Aierra (San Martin Unx, 1845ko uztailaren 3a - Madril, 1905eko apirilaren 7a) nafar musikagilea izan zen, zarzuelatan aditua. Gorritirekin ikasi zuen Tafallan.

## Lanak

* Espinas de una rosa - zarzuela (1882, Madril)
* Guldnara (1884, Madril)
* Blanca de Saldaña - drama liriko (1887, Madril)
* El estudiante de Alcalá - zarzuela (1887, Madril)
* La verdad desnuda - satira (1888, Madril)
* La cruz blanca - zarzuela (1888, Madril)
* Las virtuosas - (1888, Madril)
* El fuego de San Telmo - sainete (1889, Madril)
* Panorama nacional - (1889, Madril)
* Sociedad secreta - (1889, Madril)
* Los empecinados - zarzuela (1890, Madril)
* La boda del cojo - zarzuela (1891, Madril)
* El ángel guardián - zarzuela (1893, Madril)
* La merienda - sainete (1894, Madril)
* Madril cómico - zarzuela (1896, Madril)
* Su majestad la tiple - (1896, Madril)
* El ángel caído - sainete (1897, Madril)
* La buena sombra - sainete (1898, Madril)
* El querer de la Pepa - sainete (1899, Madril)
* La celosa - sainete (1900, Madril)
* Los Charros - zarzuela (1902, Madril)

## Erreferentziak

* ↑ Cincotta, Vincent J.. (2002). Zarzuela, the Spanish Lyric Theatre: A Complete Reference. University of Wollongong Press, 140 or..
* Datuak: Q573802
* Multimedia: Apolinar Brull / Q573802
# Apolinario ibaia

Apolinario ibaia, Socarrón ibaia bezala ere ezagutzen dena, Coquimbo eskualdeko Andeetako mendikatean jaiotzen den ur ibilbide naturala da, eta mendebalderantz isurtzen da, El Medio ibaiarekin (El Carmen) bat egin arte.

## Ibilbidea

Ibaia Andeetako mendikatean jaiotzen da, mendebalderantz, eta Sancarrón ibaiarekin bat egiten du. Haren ibilbiderik ekialdekoena jarraitzen du, eta Apolinarito ibaiaren urak jasotzen ditu, El Medio ibaira (El Carmen) iritsi arte.

## Kanpo estekak

* Datuak: Q117390998
# Apolline Traoré

Apolline Traoré (Uagadugú, Burkina Faso, 1976a) Burkina Fasoko zinemagilea da. Kounandi (2004), Frontières (2017) eta The Price of Ignorance (2000) filmengatik ezaguna.

## Biografia

Traoré Uagadugun jaio zen. Bere aita diplomatikoa izan zen eta, beraz, munduko leku ezberdinetara bidaiatu ahal izan zuen. Bere familiarekin Estatu Batuetara bizitzera joan zen hamazazpi urte zituenean eta, orduan, ikasketak hasi zituen Boston-eko Emerson Collegen.
2000ko hamarkadan hainbat film labur zuzendu zituen. Horien artean The Price of Ignorance 2000n (Bostoneko bortxaketa baten biktimari buruzkoa) eta Kounandi 2003an, 2004ko Torontoko Nazioarteko Zinemaldirako hautatua izan zena. 2004an bere film luze propioa ekoitzi zuen, Sous la clarté de la lune.
Apolline Traoré Burkina Fasora buletatu zen 2005ean eta Idrissa Ouédraogo zinemagilearekin lan egiten hasi zen. 2008an Le testament telesaila zuzendu zuen. Ezaguna egin zuten film luzeak Moi Zaphira (2013) eta Frontières (2017) izan ziren. Azken honek bi zari irabazi zituen 2017ko otsailean Ugaduguko Zinema eta Telebista Jaialdi Panafrikarrean.

## Filmografia

* The Price of Ignorance (2000)
* Monia et Rama (2002)
* Kounandi (2003)
* Sous la clarté de la lune (2004)
* Le testament (2008)
* Moi Zaphira (2013)
* Frontières (2017)
* Desrances (2019)

## Erreferentziak

* ↑ (Frantsesez) Brière, Jean-François. (2008-01-01). Dictionnaire des cinéastes africains de long métrage. KARTHALA Editions ISBN 978-2-8111-4250-6. (Noiz kontsultatua: 2021-04-26).
* ↑ (Frantsesez) Malagardis, Maria. «Quatuor complice aux «Frontières»» Libération (Noiz kontsultatua: 2021-04-26).
* ↑ (Frantsesez) ««Moi Zaphira», Bravo Apolline Traoré !» RFI 2013-02-27 (Noiz kontsultatua: 2021-04-26).
* ↑ (Frantsesez) «« Frontières » : mélodrame et libre circulation des biens» Le Monde.fr 2018-05-23 (Noiz kontsultatua: 2021-04-26).

## Kanpo estekak

* Datuak: Q53998060
* Multimedia: Apolline Traoré / Q53998060
# Apollo 12

Apollo 12 NASAren Apollo programa osatzen zuen seigarren misio eskifatua izan zen eta, zehazki, ilargiratu zen bigarrena. Cañaveral lurmuturretik abiatu zen, 1969ko azaroaren 14an, Apollo 11 jaurti eta hilabete gutxi batzuk igaro ostean. Oceanus Procellarum izeneko eskualdean ilargiratu zen, 1967ko apiriletik Ilargian zegoen Surveyor 3 estatubatuar zundatik hurbil. Astronautek zunda horren atal batzuk ekarri zituzten Lurrera, horien artean espazio zundaren argazki kamera.
Hurrengo kideek osatzen zuten Apollo 12ko eskifaia: Charles Conrad komandantea, Gemini 5, Gemini 11, Apollo 12 eta Skylab 2 misioetan bidaiatu zuena, Richard F. Gordon Jr. pilotua, Gemini 11 eta Apollo 12 misioetan bidaiatu zuena eta Alan Bean, Ilargiko moduluko pilotua, Apollo 12 eta Skylab 3 misioetan parte hartu zuena.

## Bitxikeriak

Bi tximistek Apollo 12an jo zuten aireratzean zehar.
Halaber, ezaguna da Pete Conradek izan zuen inpresioa Ilargian oina jartzean, hurrengo esaldia esan baitzuen: "Whoopie! Man, that may have been a small one for Neil, but that's a long one for me".
2009an, Lunar Reconnaissance Orbiter espazio zundak Apollo 12aren ilargiratze gunearen argazkiak egin zituen.

## Kanpo estekak

* Datuak: Q188433
* Multimedia: Apollo 12 / Q188433
# Apollo (Pennsylvania)

Apollo Pennsylvaniako borough bat da. Armstrong konderrian kokatua dago. 2010ean 1.647 biztanle zituen, 0,79 kilometro koadrotan banatuta.

## Ikus, gainera

* Armstrong konderria

## Kanpo estekak

* Datuak: Q618977
* Multimedia: Apollo, Pennsylvania / Q618977
# Apolitiko

Apolitiko terminoa politika gaiei buruz jarrera neutrala eta ez konprometitua pertsona nahiz erakundeari dagokio. Politikari buruz interes eskasa edo jarrera pasibo eta apatikoa duten pertsonei ere aplikatzen zaie.

## Kanpo estekak

* Datuak: Q2858446
# Apollo-Soyuz bateratzea

1961ko apirilaren 12an, Vostok 1 ontzi sobietarraren barruan, Juri Gagarin orbitan sartu zen lehenengo kosmonauta bilakatu zen. Horrez gero, apirilaren 12a jaieguna da Errusian eta Sobietar Batasunekoak izandako hainbat herrialdetan. 23 egun geroago, Mercury misioan , Alan Shepard espaziora iritsi zen lehenengo estatubatuarra bihurtu zen. Misio horretan, ez zen guztiz inguratu Lurra, izan ere, hegaldi tripulatu honek Ozeano Atlantikotik Ozeano Barera bidaiatu zuen, 15 minutuko hegaldia beterik. Halaber, 1962ko otsailaren 20an, John Glenn, Friendship 7 ontzian, Lurra orbitatzea lortu zuen lehenengo estatubatuarra bilakatu zen, hiru bira osatuta.
1962ko abuztuaren 11 eta 15 artean, bi tripulatzaileko lehenengo hegaldia SESBan burutu zen. 1963ko ekainaren 16an, Vostok 6 ontzian, Valentina Terexkova espaziora heldu zen lehenengo emakumea bilakatu zen. Korolev iraupen handiagoko Vostok misioak prestatzeko asmotan ibili zen baina Apolo programaren iragarpenaren ostean Nikita Khrustxev lehenengo ministroak puntako kargu handiagoak eskatu zituen. 1964ko urriaren 12an, tripulatzaile anitzako lehenengo hegaldia sobietarren Voskhod 1 ontziak egin zuen. Komarov, Feoktistov eta Jegorov astronautak eraman zituen ontzia Vostok espazio-ontziaren bertsio eraberritua izan zen. Hegaldi hura oso nabarmena izan zen, tripulatzaileek estreinakoz espazio jantzirik gabe iraun zutelako.
1965ko martxoaren 18an, Alexei Leonov sobietarrak, Vosjod 2 ontzian, lehenengo espazio ibilaldia egin zuen. Misio honek zorigaitzean bukatu ahal izan zuen. Izan ere, Leonovek, erretropropultsorean arazoak medio, itzultzeko arazo larriak izan zituen eta ontziak bere jomugatik 1600km-ra lurreratu zuen. Garai hartan, Khrustxevek kargua utzita zuen jada eta sobietarren buruzagitza berria ez zen konprometituko esfortzu handiak egitera.

## Kanpo estekak

* Datuak: Q208759
* Multimedia: Apollo–Soyuz Test Project / Q208759
# Apollo 1

Apollo 1 (hasierako izendapena Apollo Saturn-204 eta AS-204) deitua, Apollo programaren tripulaturiko lehenengo misioa izango zen, eta 1967ko otsailaren 21ean espaziora jaurtiketa aurreikusi zen. Hala ere, 1967ko urtarrilaren 27an, hegaldiaren aurreko proba batean sute batek eskifaiako hiru astronautak hil zituen.
Apollo 1 ontziaren eskifaiak buruan Virgil Ivan Grissom komandantea eramango zuen eta baita Edward White eta Roger Chaffee pilotuak ere. Haien ohorean, NASAk Apollo 1 izena eman zion misioari.
Hegaldiaren aurreko probak oxigeno puruaz osaturiko atmosfera presurizatua sortzeko bideratuta zeuden. Baina zirkuitu-labur batek txarto isolatutako kable batean, azkar hedatu zen sutea eragin zuen. Sute honek, eztanda baten legez, misioko hiru astronautak hil zituen itota 17 segundotan. Izan ere, ihesaldirako sistema baten gabeziak hondamena areagotu zuen. Osteko ikerketek segurtasun akats larriak aurkitu zituzten, kapsula desmuntatzean hondatutako erremintak aurkitu ziren besteak beste.
Zoritxar honen ostean, NASAk aginte-modulua erabat birdiseinatu behar izan zuen bere erabilpena berma zedin tripulatutako misioetan. Xede honetarako, NASAk Snoopy saria abian jarri zuen, bere langile eta ingeniarien artean segurtasun sistemarik onena saritzeko.

## Kanpo estekak

* (Ingelesez) Nasaren Apollo 1 webgunea
* Datuak: Q194082
* Multimedia: Apollo 1 / Q194082
# Aremberg

Aremberg Alemaniako udalerria da. Renania-Palatinatua estatuan dago, [[Ahrweiler (barrutia)|Ahrweiler]] barrutian. 2014an 226 biztanle zituen 9,62 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q552037
* Multimedia: Aremberg / Q552037
# Arena

Arena honakoa izan daiteke:
* Arena (Italiako udalerria)
* Arena (hondartza), Muskizko hondartza
# Arena (hondartza)

    Artikulu hau Bizkaiko hondartzari buruzkoa da; Kanarietako hondartza gaitzat duena beste hau da: «La Arena hondartza (Kanariak)»
Arena :
| Ezaugarri orokorrak: ||
| - Kokalekua | Zierbena eta Muskiz |
| - Luzera | 966 m |
| - Batez besteko zabalera | 84 m |
| - Betetasun maila | Handia |
| - Urbanizatze maila | Erdihirikoa |
| - Pasealekua | Bai |
| Hondartza mota: ||
| - Hondar mota | Xehe, ilun |
| - Bainuaren egoera | Lekuaren arabera |
| - Hondartza nudista | Bai |
| Kirolak: |
| - Surfa egiteko | Oso ona |
| - Urpekaritza | Bai |
| - Besterik | {{{beste kirolik}}} |
| Ingurumena: ||
| - Landaredia | Bai |
| - Eremu babestua | Bai ([[{{{babestua}}}]]) |
| - Bandera urdina | Bai |
| Segurtasuna: ||
| - Arrisku seinaleak | Bai |
| - Hondartzaina | Bai |
| - Udaltzaingoa | Bai |
| - Sorosle taldea | Bai |
| Sarbideak: |
| - Elbarrientzat | Bai |
| - Sarbide mota | Oinez |
| - Sarbide seinaleztatua | Bai |
| Bestelako informazioa: |
| - Taberna kopurua | |
| - Kanpina | Bai |
| - Herrigunerako distantzia | 0 m |
Arena Bizkaiko hondartza da. Muskizko Pobeña eta Zierbenako Arena auzoen artean dago. Hondartzak 966 metro neurtzen ditu luzetara. Itsasbehera denean 343.382 metro karratuko azalera dauka, eta itsasgora denean aldiz 86.382 metro karratuko azalera. Petronor enpresaren instalazioak gertu ditu.
Aipatzekoa da hondartzaren atzean eta Barbadun ibaiaren ertzean dauden dunak, zeintzuek 10,4 ha-ko azalera betetzen duten, eta, gaur egun, Euskal Herrian egoera erdinaturalean dagoen duna-azalera handiena den. Metaketa eoliko horri asko eragin zioten sarbide gisa egindako bideek eta aparkalekuak, baina, gerora, asko handitu da harea-ekosistema horren azalera, Bizkaiko Foru Aldundiak, Zierbena eta Muskizeko udalek eta Espainiako Gobernuak ingurumena leheneratzeko 1980ko hamarkadaz geroztik egin dituzten lanei esker.

## Irudiak

* Barbadun ibaia, Arena hondartzarekin bat egiten duen ingurunean.
* Ondarra/Arena hondartza.
* Ondarra/Arena hondartza.
* Ondarra/Arena hondartza.
* Ondarra/Arena hondartza Bilboko portutik oso hurbil dago. Portutik irten eta lehen hondartza mendebaldera.
* Ondarra/Arena hondartza Bilboko portutik oso hurbil dago. Portutik irten eta lehen hondartza mendebaldera.

## Erreferentziak

* ↑ «Arena - Lekuak - EODA» www.euskaltzaindia.eus (Noiz kontsultatua: 2021-04-08).
* ↑ Txantiloi:Euskara eta gaztelania Geologia Interesdun Lekuen Inbentarioa Euskal Autonomia Erkidegoan. .
* ↑ (Katalanez) «Ordenación del frente litoral de la playa de La Arena (Muskiz y Zierbena)» www.miteco.gob.es (Noiz kontsultatua: 2021-04-08).

## Ikus, gainera

* La Arena (Zierbena)

## Kanpo estekak

* Hondartzari buruzko informazioa Bizkaiko Foru Aldundiaren webgunean.
* https://www.euskaltzaindia.eus/index.php?option=com_ecoeoda&task=lekuaIkusi&Itemid=471&lang=eu&kodea=128214&mota=lekuak
* https://www.euskadi.eus/contenidos/informacion/lig/eu_def/adjuntos/094.pdf
* Datuak: Q9060764
# Arellanoko dorrea

Arellanoko dorrea Nafarroako Arellano udalerrian dagoen zaintza dorre bat da. Herrigunearen iparraldeko muturrean dago, San Roman elizatik hurbil. XI. mendean, 1100. urte aldera eraiki zen. Oraintxuki zahaberritu izan da eta egoera onean dago.

## Ikus gainera

* Nafarroako kultura ondasunak

## Kanpo estekak

* Datuak: Q20492524
* Multimedia: Torre de Arellano / Q20492524
# Aremark

Aremark Norvegiako udalerria da. Østfold konderrian kokatua dago. 318.93 km² ditu eta 1.429 biztanle ditu.

## Mugakideak

Honako udalerri hauekin egiten du muga:
Marker Rakkestad Halden Dals-Ed udalerria Årjäng udalerria

## Kanpo estekak

* Datuak: Q48393
* Multimedia: Aremark / Q48393
# Aremi Fuentes

Aremi Fuentes Zavala (Tonalá, Chiapas (Mexiko), 1993ko maiatzaren 23a) pisu-jasotzaile mexikarra da.

## Biografia

2011ean, Panamerikar Jokoetan irabazi zuen aurreneko nazioarteko domina, brontzezkoa, hain zuzen ere, eta, 2015ean, hirugarren izan zen, berriro ere, Toronton. 2019an, zilarrezkoa erdietsi zuen Liman.

## Olinpiar Jokoak

Tokioko 2020ko Olinpiar Jokoetan, hirugarren izan zen, eta brontzezko domina lortu zuen halterofilian ≤76 kilo kategorian, bi jasoalditan 245 kilo jasoz. Abioan, 108 kg jaso zituen, eta, bi denboratan, 137; guztira, 245 kilo jaso zituen Aremi Fuentesek; Neisi Dajomes ekuadortarraren (urrezko domina) eta Katherine Nye estatubatuarraren (zilarrezko domina) atzetik sailkatu zen. Chiapastar batek irabazten duen aurreneko olinpiar domina da.

## Olinpiar Jokoetako emaitzak

Udako Olinpiar Jokoak :
| Txapelketa | Domina | Kategoria | Pisua (arrankada + bi denbora = guztira) |
| Tokio 2020 | 03 ! | halterofilia ≤76 kg, emakumezkoa. | 108 + 137 = 245 |

## Gainerako emaitzak

Munduko txapelketak :
| Txapelketa | Domina | Kategoria | Pisua (arrankada + bi denbora = guztira) |
| Paris 2011 | 20. | 69 kg | 99 + 123 = 222 |
| Houston 2015 | 20. | 69 kg | 95 + 120 = 215 |
| Pan Amerikar Jokoak ||||
| Txapelketa | Domina | Kategoria | Pisua (arrankada + bi denbora = guztira) |
| Guadalajara 2011 | 03 ! | 69 kg | 101 + 120 = 221 |
| Toronto 2015 | 03 ! | 69 kg | 98 + 125 = 223 |
| Lima 2019 | 02 ! | 76 kg | ? |

## Erreferentziak

* ↑ (Gaztelaniaz) «Aremi Fuentes obtiene bronce en halterofilia panamericana» El Informador :: Noticias de Jalisco, México, Deportes & Entretenimiento (Noiz kontsultatua: 2021-08-05).
* ↑ (Gaztelaniaz) Sotelo, Ricardo. (2021-08-01). «La halterofilista Aremi Fuentes le da su tercer bronce a México» UDG TV (Noiz kontsultatua: 2021-08-05).
* ↑ (Gaztelaniaz) «Aremi Fuentes, la primer chiapaneca de la historia en ganar una medalla olímpica» Chiapasparalelo 2021-08-02 (Noiz kontsultatua: 2021-08-05).
* ↑ «Aremi Fuentes» olympedia.org (Ingelesez)
* ↑ «Aremi Fuentes» olympics.com (Gaztelaniaz)
* ↑ Emaitzak 2020 olympedia.org

## Kanpo estekak

* Datuak: Q26837738
# Arena (Italiako udalerria)

Arena Italiako udalerri bat da. Vibo Valentiako probintzian kokatuta dago, Calabria eskualdean. 1.275 biztanle ditu, 34,32 kilometro koadroko azaleran banatuta.

## Mugakideak

Arenak honako udalerri hauekin egiten du muga:
Acquaro Dasà Fabrizia Gerocarne Mongiana Serra San Bruno

## Kanpo estekak

* Datuak: Q54697
* Multimedia: Arena (Italy) / Q54697
# Arena (Zierbena)

Arena Zierbenako kostaldeko auzoa da, bertan izen bereko hondartza duena. Pobeña auzo muskiztarra mugakide du mendebaldean.
Auzoko jaiak, San Inazio Loiolakoaren omenez, uztailaren 31n ospatzen dituzte.

## Erreferentziak

* ↑ Euskal Onomastikaren Datutegia (EODA)
* ↑ Club rural: Zierbena | Vizcaya

## Kanpo estekak

* Datuak: Q12253902
# Arellano (argipena)

Arellano zenbait leku eta pertsonaren izena da.

## Toponimia

* Arellano: Nafarroako udalerria.

## Pertsonak

* Arellano familia, Lizarrerriko familia noblea.
* Alonso de Arellano, XVI. mendeko esploratzailea.
* Romualdo Arellano, Nafarroan jaio eta Bizkaian kokatutako enpresaburua.
* José María Arellano (1885 - 1963), Corellan jaiotako eskuin muturreko politikaria.
* Pedro Arellano (1897 - ), Ablitasen jaiotako euskaltzalea.
* Santiago Arellano (1902 - 1996), Iruñan jaiotako olerkaria.
* Jesús Arellano (1921 - 2009), Corellan jaiotako filosofoa.
* Ignacio Arellano, Corellan jaiotako olerkari eta filologoa.
* Oswaldo López Arellano (1921 - 2010), Hondurasko presidentea.

## Beste batzuk

* Cártel Arellano Félix (CAF): Cártel de Tijuana delako gaizkile elkarte mexikarraren beste izen bat.
# Artix et Pays de Soubestre kantonamendua

Artix et Pays de Soubestre kantonamendua Frantziako kantonamendu bat da. Pirinio Atlantikoak departamenduan dago, Akitania Berria eskualdean. Guztira 55 udalerri ditu eta Artix da bere hiriburua.

## Kanpo estekak

* Datuak: Q17173935